Source: http://docplayer.fi/19489211-Vahingonkorvausoikeuden-soveltaminen-paijat-hameen-karajaoikeuden-ratkaisemissa-torkeissa-pahoinpitelyissa-vuonna-2014.html
Timestamp: 2018-07-17 03:03:57+00:00
Document Index: 24840315

Matched Legal Cases: ['tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ']

Vahingonkorvausoikeuden soveltaminen Päijät-Hämeen käräjäoikeuden ratkaisemissa törkeissä pahoinpitelyissä vuonna PDF
Download "Vahingonkorvausoikeuden soveltaminen Päijät-Hämeen käräjäoikeuden ratkaisemissa törkeissä pahoinpitelyissä vuonna 2014"
Juuso Aku Kähkönen
1 Hanna Ojala Vahingonkorvausoikeuden soveltaminen Päijät-Hämeen käräjäoikeuden ratkaisemissa törkeissä pahoinpitelyissä vuonna 2014 Opinnäytetyö Liiketalouden koulutusohjelma / Julkishallinto ja juridiikka Joulukuu 2015
2 Tekijä Tutkinto Aika Hanna Ojala Oikeustradenomi Joulukuu 2015 Opinnäytetyön nimi Vahingonkorvausoikeuden soveltaminen Päijät-Hämeen käräjäoikeuden ratkaisemissa törkeissä pahoinpitelyissä vuonna sivua 1 liitesivua Toimeksiantaja Päijät-Hämeen käräjäoikeus Ohjaaja Lehtori Päivi Ollila Tiivistelmä Opinnäytetyön aihe on vahingonkorvausoikeuden soveltaminen Päijät-Hämeen käräjäoikeuden ratkaisemissa törkeissä pahoinpitelyistä vuonna Opinnäytetyön tavoitteena on tutkia, kuinka paljon Suomessa ja erityisesti Päijät-Hämeen käräjäoikeuden toimialueella tapahtuneista törkeistä pahoinpitelyistä saa vahingonkorvauksia ja millä perusteilla. Tavoitteena on myös tutkia Suomen vahingonkorvausjärjestelmää ja sitä, eroavatko asianomistajien ja käräjäoikeuden näkemykset toisistaan sekä onko käräjätuomarin vaikea arvioida vahingonkorvauksia. Opinnäytetyössä on käytetty lähteinä ajantasaista lainsäädäntöä, oikeuskirjallisuutta, hallituksen esityksiä, oikeuspoliittisen tutkimuslaitoksen tutkimusta, käräjäoikeuden tuomioita ja lainsoveltajien eli käräjätuomareiden haastatteluja. Opinnäytetyö on empiirinen tutkimus ja työssä on käytetty kvalitatiivisina tiedonkeruumenetelminä dokumentteja ja teemahaastatteluja. Opinnäytetyössä on tutkittu Päijät-Hämeen käräjäoikeuteen vuonna 2014 saapuneita haastehakemuksia törkeistä pahoinpitelyistä ja niistä annettuja tuomioita. Tutkimuksen perusteella voidaan todeta, etteivät asianomistajien ja käräjäoikeuden näkemykset vahingonkorvauksista eroa merkittävästi toisistaan. Lisäksi voidaan todeta, että korvaus kivusta, särystä ja tilapäisestä haitasta on yleisin ja korvaus ansionmenetyksestä hyvin harvinainen. Kärsimyskorvauksen saaminen edellyttää, että törkeä pahoinpitely on ollut erityisen loukkaava henkilökohtaista koskemattomuutta tai ihmisarvoa kohtaan. Johtopäätöksenä voidaan todeta, että sekä vahingonkorvausten tasossa että vahingonkorvausjärjestelmässä on ongelmia. Käräjätuomareiden on helpointa arvioida vahinkoja, jotka perustuvat taloudelliseen vahinkoon kuten sairaanhoitokulut ja esinevahingot, ja vaikeinta on arvioida inhimillistä kärsimystä. Tuomitut vahingonkorvaukset perustuvat asianomistajan esittämään näyttöön ja kertomukseen, henkilövahinkoasiain neuvottelukunnan suosituksiin, hallituksen esityksiin, korkeimman oikeuden ratkaisuihin sekä vahingonkorvauslakiin. Asiasanat asianomistaja, vahingonkorvaus, yksityisoikeudellinen korvausvaatimus, vahingonkorvausoikeus
3 Author Degree Time Hanna Ojala Thesis Title Applications of Tort Law in Serious Abuses Solved by Päijät-Häme District Court Bachelor of Business Administration December pages 1 pages of appendices Commissioned by Päijät-Häme District Court Supervisor Päivi Ollila, Senior Lecturer Abstract The subject of my thesis was applications of tort law in serious abuse cases from the point of view of Päijät-Häme District Court. The primary objective of this thesis was to explore the level and basics of compensation in Finland and especially in Päijät-Häme. The objective of this thesis was also to explore the Finnish compensation system and to examine whether the claimants and the district court differ. The objective of this thesis was also to investigate the district court judge s difficulties in assessing compensations. The following data was used as a source in this thesis: up-to-date legislation, law literature, government bills, the research of National Research Institute of Legal Policy, the decrees of district courts, in addition to interviews of judges. The thesis is an empirical research and documents, in which interviews have been used as a qualitative method. 13 cases from 2014 solved by the Päijät-Häme District Court have been the research objects of this thesis. In these cases, the views of plaintiffs and district court s do not differ notably from each other. In addition, it can be concluded that compensations for pain, ache and temporary inconveniences are the most common, and compensations for suffering are very rare. Compensations for suffering requires that the abuse has been particularly offensive to personal integrity and human dignity. In conclusion, there are problems in the areas of the quantity of compensations and the compensation system. Compensations based on economic damage, for example medical care expenses and damage to property, are the easiest for the judges to assess. For judges human suffering is the most problematic to assess. The sentenced damages are based on the plaintiff s evidence and report, recommendations of the Advisory Board on Personal Injury Matter s, government bills, decisions of the Supreme Court and the tort law. Keywords plaintiff, compensation, claim in civil matters, tort law
4 SISÄLLYS TIIVISTELMÄ ABSTRACT 1 JOHDANTO Opinnäytetyön taustaa Opinnäytetyön tavoitteet ja tutkimusmenetelmät ASIANOMISTAJA Asianomistajan määritelmiä Asianomistajan asema, oikeudet ja velvollisuudet VAHINKOLAJIEN LUOKITTELU Henkilövahingot Esinevahingot Varallisuusvahingot HENKILÖ-, ESINE- JA VARALLISUUSVAHINKOJEN KORVATTAVUUS Korvausten määräytymiseen liittyviä periaatteita Korvattavat henkilövahingot Sairaanhoitokustannukset ja muut kulut Ansionmenetys Kipu ja särky sekä muu tilapäinen haitta Pysyvä haitta Kärsimys Korvattavat esinevahingot Korvattavat puhtaat varallisuusvahingot KORVATTAVAN VAHINGON MÄÄRÄ KORVAUSVAATIMUSTEN KÄSITTELY RIKOSPROSESSIN ERI VAIHEISSA Esitutkinta Syyttäjä korvausvaatimuksen ajajana Korvausvaatimusten käsittely käräjäoikeudessa Korvausvaatimusten käsittely ennen pääkäsittelyä... 23
5 6.3.2 Korvausvaatimusten käsittely pääkäsittelyssä Korvausvaatimusten käsittely pääkäsittelyn jälkeen OIKEUSPOLIITTISEN TUTKIMUSLAITOKSEN TEKEMÄ TUTKIMUS RIKOSPROSESSISTA VÄKIVALTARIKOSTEN UHRIEN NÄKÖKULMASTA VAHINGONKORVAUKSET KÄRÄJÄTUOMAREIDEN NÄKÖKULMASTA PÄIJÄT-HÄMEEN KÄRÄJÄOIKEUTEEN VUONNA 2014 SAAPUNEET HAASTEHAKEMUKSET TÖRKEISTÄ PAHOINPITELYISTÄ JA NIISTÄ ANNETUT TUOMIOT VAHINGONKORVAUSTEN NÄKÖKULMASTA Miesten keskinäinen väkivalta Naisten keskinäinen väkivalta Miesten ja naisten välinen väkivalta Parisuhdeväkivalta Muut Perheen sisäinen väkivalta TUTKIMUSTULOSTEN ANALYSOINTI JA LUOTETTAVUUS JOHTOPÄÄTÖKSET LÄHTEET LIITTEET Liite 1. Teemahaastattelun pohja käräjätuomareille
6 6 1 JOHDANTO 1.1 Opinnäytetyön taustaa Suoritin oikeustradenomiopintoihin liittyvät työharjoitteluni Päijät-Hämeen käräjäoikeudessa. Olen kiinnostunut rikosoikeudesta ja etenkin henkeen ja terveyteen kohdistuvista rikoksista. Syventävän työharjoitteluni aikana näin useita vahingonkorvausvaatimuksia, jotka hämmensivät minua vaadittavien korvausten laadun ja määrien osalta. Minusta tuntui, etteivät kaikki asianomistajat tienneet, mitä ja kuinka paljon erilaisia korvauksia he voivat vaatia vastaajalta. Kyselin asiasta käräjäsihteereiltä ja he kertoivat, että vahingonkorvauksiin liittyvät asiat työllistävät heitä melko paljon. He joutuvat välillä pyytämään tarkennusta vaatimuksiin, ja monet asianomistajat soittavat heille kysyäkseen neuvoa. Tämä johtuu heidän mukaansa siitä, että asianomistajille on usein epäselvää, kuinka yksityisoikeudelliset korvausvaatimukset esitetään, miten niitä käsitellään käräjäoikeudessa ja miten niiden kanssa edetään oikeudenkäynnin jälkeen. Oman käsitykseni mukaan asianomistajien epätietoisuus johtuu osittain ohjeistuksen puuttumisesta ja yleisestä tietämättömyydestä. Tietämättömyyteen vaikuttaa mielestäni se, että saamme lukea uutisista siitä, kuinka muualla maailmassa asianomistajille myönnetään jopa kymmenien tuhansien vahingonkorvauksia. Suomen vahingonkorvausten yleisestä tasosta rikosasioissa ei kuitenkaan puhuta. Mediassa ei käsitellä esimerkiksi pahoinpitelyiden vahingonkorvauksia, mikä palvelisi useita ihmisiä, vaan siellä kritisoidaan usein henkirikosten vahingonkorvauksien määrää ja sitä, kuinka osa asianomistajille kuuluvista korvauksista voi jäädä saamatta vastaajan varattomuuden takia. Henkirikokset ovat Suomessa huomattavasti vähäisempiä kuin esimerkiksi pahoinpitelyt. 1.2 Opinnäytetyön tavoitteet ja tutkimusmenetelmät Päätutkimuskysymykseni on vastata siihen, kuinka paljon Suomessa ja erityisesti Päijät-Hämeen käräjäoikeuden toimialueella tapahtuneista törkeistä pahoinpitelyistä saa vahingonkorvauksia ja millä perusteilla. Aiheeni on rajattu Päijät-Hämeen käräjäoikeuteen vuonna 2014 saapuneisiin haastehakemuksiin törkeistä pahoinpitelyistä ja niistä annettuihin tuomioihin. Lisäksi haluan tutkia,
7 7 eroavatko asianomistajan ja käräjäoikeuden näkemykset toisistaan vahingonkorvausasioissa. Näitä tutkimuskysymyksiä varten selvitän myös, mitä vahingonkorvauksia Suomen lain mukaan voi vaatia ja milloin vaatimukset esitetään sekä mitä vahingonkorvauksille tapahtuu oikeudenkäynnin jälkeen. Haluan myös selvittää, onko tuomarin vaikea arvioida tuomittavien vahingonkorvausten määriä ja millä perusteella vahingonkorvauksia tuomitaan. Käytän opinnäytetyössäni laadullista eli kvalitatiivista tutkimusmenetelmää, sillä opinnäytetyöni perustuu oikeuskirjallisuuteen, ajantasaiseen lainsäädäntöön, oikeuspoliittisen tutkimuslaitoksen tutkimukseen, teemahaastatteluihin sekä Suomen ja etenkin Päijät-Hämeen käräjäoikeuden oikeuskäytäntöön. Käytän opinnäytetyössäni aineistona sekä primäärisiä että sekundäärisiä tiedonkeruumenetelmiä. Tutkin valmiita dokumentteja eli Päijät-Hämeen käräjäoikeuteen vuonna 2014 saapuneita haastehakemuksia törkeistä pahoinpitelyistä ja niistä annettuja tuomioita. Selvitän, onko asianomistajien vaatimusten ja tuomittujen vahingonkorvausten välillä eroja. Haastattelumenetelmänä käytän teemahaastattelua, joka on avoimen- ja lomakehaastattelun välimuoto. Uskon saavani teemojen avulla laajempia vastauksia kuin valmiin kyselylomakkeen avulla, sillä valmis lomake rajoittaisi mielestäni liikaa käräjätuomareiden vastauksia. Tekemieni haastattelujen tarkoituksena on siis saada käräjätuomarit itse kertomaan asiansa ilman valmiita vastausvaihtoehtoja. Haastattelen kahta valitsemaani käräjätuomaria ja selvitän, onko heidän vaikea arvioida vahingonkorvausten määriä, ja jos on niin, mitkä ovat vaikeimpia tapauksia ja mikä tekee arvioinnista hankalaa. (Hirsjärvi & Hurme 2000, 40,149.) 2 ASIANOMISTAJA Suomen laki ei määrittele yleisesti, keitä henkilöitä on pidettävä rikosasioissa asianomistajina. Lain puutteellisuuden vuoksi asianomistajakäsitteestä on esitetty lukuisia erilaisia määritelmiä oikeuskirjallisuudessa ja -käytännössä. Määritelmät voidaan jakaa karkeasti kolmeen pääryhmään: aineellisoikeudellisiin ja prosessuaalisiin määritelmiin sekä niin sanottuihin sekamääritelmiin. (Jokela 2012, 17.)
8 8 2.1 Asianomistajan määritelmiä Asianomistajana rikosoikeudessa on aineellisoikeudellisen asianomistajamääritelmän mukaan pidetty rikoksen kautta välittömästi loukatun tai vaarannetun oikeushyvän eli oikeudellisesti suojatun edun haltijaa. Tämän mukaan rikosasiassa on ensin selvitettävä, mitä oikeushyvää vastaan tapahtuneeksi väitetty rikos kohdistuu eli mikä on kyseisen rikoksen suojeluobjekti. Sen jälkeen on selvitettävä kyseisen oikeushyvän haltijat. Prosessioikeudessa eniten kannatusta on saanut Granfeltin 1920-luvulla esittämä määritelmä, jonka mukaan asianomistajana pidetään 1) rikoksen kautta ensi kädessä loukatun oikeushyvän haltijaa, 2) sitä, jolle välittömästi rikoksen kautta on syntynyt yksityinen oikeudellinen (yksityis- tai julkisoikeudellinen) vaade, sekä 3) sitä, jonka oikeuspiiriä tapahtunut politiarikkomus välittömästi vaarantaa (Jokela 2012, 17). Granfeltin esittämä määritelmä eroaa olennaisesti rikosoikeudessa käytetystä määritelmästä siinä, että myös yksityisoikeudellinen vaade sellaisenaan voi perustaa asianomistajan määritelmän. (Jokela 2012, ) Prosessuaalisen asianomistajamääritelmän mukaan asianomistajana pidetään henkilöä, jolla on oikeus vaatia tapahtuneen rikoksen johdosta rangaistusta. Pelkän prosessuaalisen määritelmän käyttö ei ole ollut oikeuskäytännössä suosittua, sillä pelkästään sen avulla on vaikea määrittää asianomistajia yksittäistapauksissa. (Jokela 2012, 18.) Sekamääritelmien mukaan asianomistajana pidetään ensisijaisesti sellaista henkilöä, jonka oikeushyvää on rikoksella välittömästi loukattu tai vaarannettu. Samanaikaisesti pitäisi kuitenkin kiinnittää huomiota myös tarkoituksenmukaisuus- ja oikeudenmukaisuusnäkökohtiin sekä asianomistajan syyteoikeuden funktioihin erityisesti vaikeaselkoisissa tapauksissa. Syyteoikeuden funktioilla tarkoitetaan kontrollifunktiota eli sitä, että asianomistaja saa tilaisuuden valvoa syyttäjän toimintaa sekä hyvitysfunktiota eli sitä, että hän voi vaatia hyvitystä syytetyltä rikoksen johdosta. Oikeuden tulisi siten aina erikseen harkita, onko edellä mainitut näkökohdat huomioon ottaen järkevää antaa henkilölle oikeus esiintyä asianomistajana. (Virolainen & Pölönen 2004, )
9 9 2.2 Asianomistajan asema, oikeudet ja velvollisuudet Asianomistajat ja rikoksella aiheutetut vahingot selvitetään jo esitutkinnassa eikä esitutkintaa saa päättää, ennen kuin asianomistajat on selvitetty (Esitutkintalaki / luku 2. ). Nykyisin esitutkinnassa on tiedusteltava, vaatiiko asianomistaja korvausta rikoksen aiheuttamasta vahingosta, minkä jälkeen syyttäjän on asianomistajan pyynnöstä ajettava rikokseen perustuvaa asianomistajan yksityisoikeudellista vaatimusta rikosasian vastaajaa vastaan, jos se voi tapahtua ilman olennaista haittaa eikä vaatimus ole ilmeisen perusteeton (Laki oikeudenkäynnistä rikosasioissa / luku 9. ). Tällöin asianomistajan ei tarvitse edes saapua oikeudenkäyntiin esittämään vaatimuksiaan. (Jokela 2012, 24.) Suomen oikeusjärjestelmässä asianomistajan prosessuaaliset oikeudet ovat varsin laajat toisin kuin useissa muissa maissa. Tämän vuoksi asianomistajalla on merkittäviä oikeuksia ja velvollisuuksia rikosasioissa. Asianomistajan kannalta usein tärkein asia on oikeus vaatia rikoksen johdosta vahingonkorvausta tai esittää rikokseen perustuva muu yksityisoikeudellinen vaatimus. (Virolainen & Pölönen 2004, ) Näitä käsitellään tarkemmin työn myöhemmissä luvuissa. Rikosprosessiuudistuksen myötä asianomistajan ensisijaisesta syyteoikeudesta luovuttiin lähes kokonaan ja tilalle säädettiin toissijainen syyteoikeus (Jokela 2008, 74). Toissijainen syyteoikeus oikeuttaa asianomistajan nostamaan itse syytteen, jos syyttäjä on päättänyt jättää syytteen nostamatta taikka esitutkintaviranomainen tai syyttäjä on päättänyt, ettei esitutkintaa toimiteta taikka että se keskeytetään tai lopetetaan. Asianomistaja saa nostaa syytteen myös, jos esitutkintatoimenpiteiden suorittamista on tutkinnanjohtajan päätöksellä siirretty (Laki oikeudenkäynnistä rikosasioissa 1. luku mom.). Toissijaisella syyteoikeudella turvataan asianomistajan oikeus saada aina halutessaan asiansa tuomioistuimen käsiteltäväksi, oikeus saada vaatia hyvitystä hänelle aiheutetun rikoksen johdosta sekä sen avulla voidaan valvoa ja tarvittaessa korjata syyttäjien toimintaa yksityisten kansalaisten taholta (Jokela 2008, 238). Lisäksi asianomistajalla on myös oikeus yhtyä syyttäjän tai toisen asianomistajan nostamaan syytteeseen ja vedota uuteen seikkaan syytteen tueksi. Asianomistaja voi hakea muutosta asiassa annettuun ratkaisuun siitä riippumatta, onko hän käyttänyt asiassa puhevaltaa (Laki oikeudenkäynnistä rikos-
10 10 asioissa 1. luku mom.). Asianomistajalla on myös oikeus ottaa ajaakseen syyttäjän tai toisen asianomistajan peruuttama syyte (Laki oikeudenkäynnistä rikosasioissa 1. luku mom.). Asianomistajan asemasta seuraa myös joitakin rajoituksia ja velvoitteita. Asianomistajaa ei saa kuulla jutussa todistajana edes silloin, kun hän ei käytä asiassa puhevaltaa. (Jokela 2008, 75). Hänet voidaan kuitenkin velvoittaa saapumaan tuomioistuimeen henkilökohtaisesti asian selvittämiseksi ja häntä voidaan kuulla asiassa todistelutarkoituksessa (Laki oikeudenkäynnistä rikosasioissa 6. luku mom. 5. kohta, 8. luku 1. ). Asianomistajan ei kuitenkaan tarvitse kertoa mitään eikä vastata hänelle esitettyihin kysymyksiin. (Jokela 2008, 75.) Asianomistajan merkittävin velvollisuus lienee totuusvelvollisuus. Asianomistajan on pysyttävä totuudessa siltä osin kuin hän lausuu asiassa ja vastaa tehtyihin kysymyksiin (Laki oikeudenkäynnistä rikosasioissa 6. luku mom.). Asianomistajan antamat väärät tiedot voidaan tulkita rangaistavaksi perättöminä lausuntoina tuomioistuimessa (Rikoslaki / luku 1. ) silloin, kun häntä on kuulusteltu totuusvakuutuksen nojalla siitä, mitä ja minkä verran hän on rikoksen johdosta kärsinyt vahinkoa (Oikeudenkäymiskaari /4 17. luku mom.). Myös esitutkinnassa asianomistajalla on sanktioitu totuusvelvollisuus (Esitutkintalaki 7. luku 6. ; Rikoslaki 15. luku 2. ). (Jokela 2008, 75.) 3 VAHINKOLAJIEN LUOKITTELU Vahinkojen korvattavuutta arvioitaessa lähtökohtana on niiden kategorisointi ja sen vaikutus vastuuseen. Korvausvelvollisuuden kannalta luokittelulla on keskeinen merkitys, sillä eri korvausjärjestelmät eivät aina johda kaikenlaisten vahinkojen korvaamisvelvollisuuteen. Vahinkolajien pääperusteena voidaan pitää vahingon ilmenemisestä joko henkilössä, esineessä tai varallisuusasemassa. Tästä seuraa vahingonkorvausoikeudellinen kolmijako henkilö-, esineja varallisuusvahinkoihin, joita käsitellään tässä työssä tarkemmin. Lisäksi jaottelua voidaan tehdä suoranaisiin ja epäsuoriin vahinkoihin, aineellisiin ja aineettomiin vahinkoihin sekä välittömiin ja välillisiin vahinkoihin. (Ståhlberg & Karhu 2013, ; Virtanen 2011, 381.)
11 Henkilövahingot Henkilövahinkoa ei ole määritelty vahingonkorvauslaissa, vaan sen tarkempi määrittely on jätetty oikeuskäytännön varaan kuten asianomistajakäsitteen määrittelykin. Henkilövahingossa on kyse ihmisen fyysisen tai psyykkisen terveydentilan haitallisesta muutoksesta, joka on lääketieteellisesti todettavissa. Henkilövahingot ovat yhteiskunnallisesti merkityksellisimpiä ja ongelmallisimpia, sillä niiden seuraukset ovat usein pitkäaikaisia ja taloudellisesti vaikeita. Ne usein myös heijastavat vaikutuksiaan vahingonkärsijän ympäristöön kuten esimerkiksi silloin, kun elatusvelvollinen menettää työkykynsä eikä saa enää ansiotuloa. Henkilövahinkoa koskevat vahingonkorvauslain /412 säännökset ovat 5 luvun 1, 2, 2a-2d, 3, 4, 4b, 7 ja 8 :ssä sekä välillisesti 4a :n 2 momentissa. (Ståhlberg & Karhu 2013, ; Virtanen 2011, 390.) Vahingonkorvauslaissa henkilövahingot jaetaan vielä suoriin ja epäsuoriin vahinkoihin, aineellisiin ja aineettomiin vahinkoihin sekä välittömiin ja välillisiin vahinkoihin. Suoranaisella henkilövahingolla tarkoitetaan vahingon aiheuttamia kuluja. Niitä ovat esimerkiksi vahingonkorvauslain 5. luvun 2. :ssä mainitut sairaanhoitokustannukset ja muut tarpeelliset kulut. Epäsuora henkilövahinko puolestaan aiheuttaa ansion menettämisen. Tämä tulee kysymykseen esimerkiksi silloin, kun asianomistaja ei vammautumisen johdosta pysty palaamaan aikaisempaan ammattiin vaan tarvitsee uudelleenkoulutuksen. Tällöin asianomistaja voi saada korvausta työtulojen menettämisestä siihen ajankohtaan saakka, jolloin hänellä arvion mukaan on uudelleenkoulutuksen jälkeen riittävästi aikaa hakeutua sellaiseen ansiotyöhön, johon hän vammastaan huolimatta kykenee. (Ståhlberg & Karhu 2013, ) Aineellisiksi vahingoiksi nimitetään niitä vahinkoja, joiden arvo on periaatteessa mahdollista arvioida varallisuusarvona objektiivisen mittapuun avulla. Aineellisia henkilövahinkoja ovat esimerkiksi edellä mainitut suoranaiset hoitokustannukset ja ansion menettäminen. Aineetonta vahinkoa ei voida esittää objektiivisen arviointiperusteen kautta. Aineettomina henkilövahinkoina vahingonkorvauslaissa mainitaan kipu, särky, muu tilapäinen haitta ja pysyvä haitta sekä kärsimys. (Ståhlberg & Karhu 2013, 294.)
12 12 Välittömästä henkilövahingosta puhutaan, kun henkilön terveydentila muuttuu vahinkotapahtuman seurauksena. Kun vahinko aiheutuu toiselle ruumiinvamman tai kuoleman seurauksena, kyseessä on välillinen henkilövahinko. Vahingonkorvauslain 5. luvun 3. :ssä mainitaan välillisistä vahingoista hautaus- ja muut hautaamiseen liittyvät kustannukset ja 4. :ssä mainitaan elatusta saaneen jääminen vaille tarpeellista elatusta. (Ståhlberg & Karhu 2013, 295.) 3.2 Esinevahingot Esinevahinko on johonkin henkilön tai yhteisön omistamaan esineeseen kohdistunut oikeustilan loukkaus, jonka on aiheuttanut ulkopuolisen teko tai toiminta. Se ilmenee normaalitapauksessa esineen rikkoutumisena tai tuhoutumisena. Huomattavasti harvemmin se ilmenee esineen joutumisella pois käytöstä ilman esineen vaurioitumista. Esinevahinko voi kohdistua myös muuhun kuin fyysiseen esineeseen esimerkiksi vahinko, joka ilmenee tietojärjestelmien korjauskustannuksina. (Ståhlberg & Karhu 2013, ) Luokittelua, jota käytettiin henkilövahinkojen osalta, voidaan soveltaa myös esinevahinkoihin. Esinevahingot voivat ilmetä joko suoranaisina korjauskustannuksina tai epäsuorana tulon menettämisenä. Aineellisiksi esinevahingoiksi nimitetään vahinkoja, jotka voidaan arvioida objektiivisin perustein rahana. Vahingosta voi aiheutua myös aineettomia seurauksia, kun esimerkiksi erityisen muistorikas esine tuhoutuu tai lemmikkieläin kuolee ja siitä aiheutuu kärsimyksen tunnetta. Aineettomia vahinkoja voivat olla myös esimerkiksi poikkeukselliset esineeseen liittyvät kulttuuri- ja luontoarvot. Välitön esinevahinko kohdistuu esineen omistajalle ja välillinen vahinko toiselle henkilölle. (Ståhlberg & Karhu 2013, ) 3.3 Varallisuusvahingot Vahingosta voi seurata myös varallisuuden tai sen arvon vähentymistä, jolloin kyseessä on varallisuusvahinko. Varallisuusvahinko voi liittyä henkilö- tai esinevahinkoon, jolloin se korvataan henkilö- tai esinevahinkona. Tällaisia liitännäisiä vahinkoja ovat esimerkiksi erilaiset tulojen menetykset sekä hoito- tai korjauskustannukset. (Virtanen 2011, 470.) Kun vahinko ei ole yhteydessä
13 13 henkilö- tai esinevahinkoon, ja se on aiheutettu rangaistavaksi säädetyllä teolla tai julkista valtaa käytettäessä taikka milloin muissa tapauksissa on erittäin painavia syitä, puhutaan niin sanotusta puhtaasta varallisuusvahingosta (Vahingonkorvauslaki 5. luku 1. ). 4 HENKILÖ-, ESINE- JA VARALLISUUSVAHINKOJEN KORVATTAVUUS Korvattavia vahinkoja ovat vain ne, jotka joko vahingonkorvauslain tai muun lain perusteella on säädetty korvattavaksi. Tässä opinnäytetyössä keskitytään vain vahinkoa kärsineelle maksettaviin korvauksiin. Vahingonkärsijän on itse osoitettava, minkälaista vahinkoa ja miten paljon hän on kärsinyt. Lähtökohtaisesti asianomistajan on osoitettava konkreettisesti aiheutunut vahinko sekä se, mikä on tämän vahingon rahamääräinen merkitys hänelle (Virtanen 2011, 371). Korvausvelvollisuus koskee pääsääntöisesti vain sellaista niin sanottua välitöntä vahinkoa, joka on aiheutunut vahinkotapahtuman johdosta välittömästi loukkaantuneelle henkilölle itselleen. Tästä ensivahingosta kolmannelle henkilölle aiheutunut välillinen vahinko jää yleensä korvattavien vahinkojen ulkopuolelle. (Hallituksen esitys 167/2003.) 4.1 Korvausten määräytymiseen liittyviä periaatteita Korvauksen laskemisen perusteena voidaan pitää täyden korvauksen periaatetta, sillä tämä periaate on ollut muun muassa vahingonkorvauslain lähtökohtana. Ståhlbergin ja Karhun (2013, 397) mukaan täyden korvauksen periaate voidaan määritellä seuraavasti: Korvausta on suoritettava niin suuri määrä, että vahingonkärsijä korvauksen johdosta pääsee asemaan, jossa hän olisi, ellei vahinkotapahtumaa olisi sattunut. Tämä asettaa korvausmäärälle sekä kaavamaisen ylärajan että kaavamaisen alarajan. Rikastumiskiellon mukaan korvaus ei saa ylittää ylärajaa niin, että vahingonkärsijä hyötyisi vahingontapahtumasta, eikä alittaa niin, ettei hän pääsisi siihen asemaan, jossa olisi, jos vahinkotapahtumaa ei olisi sattunut. (Ståhlberg & Karhu 2013, ) Toinen merkittävä yleinen vahingonkorvausoikeudellinen periaate koskee korvattavan vahingon minimointia. Vahinkoa kärsineen on pyrittävä minimoimaan korvattavan vahingon määrä. Tämä tarkoittaa käytännössä esimerkiksi sitä,
14 14 että korvausvelvollisuus kattaa lähtökohtaisesti vain julkisen terveydenhuollon palvelujen käyttämisestä aiheutuvat kustannukset. Yksityisen terveydenhuollon lisäkustannukset voivat myös tulla korvatuiksi, jos voidaan osoittaa, että ne ovat hoidon kannalta perusteltuja tai ne johtavat vahingon määrän minimointiin. (Ståhlberg & Karhu 2013, ) 4.2 Korvattavat henkilövahingot Vahingonkorvauslain 5. luvun 2. :n mukaan henkilövahingon kärsineellä on oikeus korvaukseen 1) tarpeellisista sairaanhoitokustannuksista ja muista tarpeellisista kuluista; 2) ansionmenetyksestä; 3) kivusta ja särystä sekä muusta tilapäisestä haitasta; 4) pysyvästä haitasta. Oikeus vahingonkorvauslain 5. luvun 2. :n mukaiseen korvaukseen on sillä, jolle vamma, sairaus tai muu terveydellinen muutos on aiheutunut. Jos henkilövahingosta aiheutuu elatuksen menetystä, kustannuksia ja kärsimystä myös esimerkiksi vahingonkärsijän omaisille, korvausoikeus ei määräydy vahingonkorvauslain 5. luvun 2. :n mukaan vaan niistä säädetään vahingonkorvauslain 5. luvun 2d, 3, 4a ja 4b :ssä. (Hemmo 2005, ) Sairaanhoitokustannukset ja muut kulut Sairaanhoitokustannuksilla ja muilla kuluilla tarkoitetaan välittömästi henkilövahingosta aiheutuneita vamman hoitoon tai loukkaantuneen parantumiseen liittyviä kuluja. Tällaisia kuluja ovat esimerkiksi lääke-, matka- ja sairaalahoitoon liittyvät kulut. Tuomittavien kustannusten korvauksen määrä arvioidaan täyden korvauksen periaatteen mukaisesti jokaisessa yksittäistapauksessa erikseen, mutta korvausvelvollisuutta rajoittaa yleinen vahingonkorvausoikeudellinen periaate eli kulujen minimointi. Lähtökohtaisesti korvattavia kustannuksia ovat vahinkoa kärsineelle todellisuudessa aiheutuneet kustannukset esimerkiksi sairaalamaksut. (Hallituksen esitys 167/2003; Virtanen 2011, 397.)
15 15 Muilla kuluilla tarkoitetaan kustannuksia, jotka ovat aiheutuneet vahinkoa kärsineen perheenjäsenille ja muille hänelle läheisille henkilöille (Virtanen 2011, 401). Niiden korvattavuus riippuu siitä, ovatko ne syy-yhteydessä henkilövahinkoon (Hallituksen esitys 167/2003). Esimerkiksi tapauksessa KKO:1994:48 omaisten katsottiin auttaneen vakavasti loukkaantuneen henkilön parantumista. Heidän sairaalassa käynneistä aiheutuneet kustannukset voitiin rinnastaa sairaanhoitoon liittyviksi tarpeellisiksi kustannuksiksi. Tällöin vahingonaiheuttaja oli vastuussa omaisille koituneista kustannuksista. (Virtanen 2011, 402.) Ansionmenetys Vahingonkorvauslain 5. luvun 2 a :n mukaan ansionmenetyksestä määrätään korvaus ottamalla lähtökohdaksi arvio ansiotulosta, jonka vahinkoa kärsinyt olisi ilman vahinkotapahtumaa saanut. Tästä vähennetään ansiotulo, jonka vahinkoa kärsinyt vahinkotapahtumasta huolimatta on saanut tai olisi voinut saada taikka jonka hänen arvioidaan vastaisuudessa saavan ottaen huomioon hänen työkykynsä, koulutuksensa, aikaisempi toimintansa, mahdollisuutensa uudelleen kouluttautumiseen, ikänsä, asumisolosuhteensa ja näihin verrattavat muut seikat. Henkilövahingosta aiheutuneet työansion tai yrittäjätulon menetykset on siis korvattava. Käytännössä ansiomenetyksen korvaamisesta määrätään eri tavoin riippuen siitä, onko kysymys ennen korvauksen määräämishetkeä toteutuneen tai vasta tulevaisuudessa aiheutuvan ansionmenetyksen korvaamisesta. Toteutuneen ansionmenetyksen määrä on yleensä melko helposti todettavissa toisin kuin tulevaisuudessa aiheutuva ansionmenetys. Tulevaisuudessa aiheutuvan ansionmenetyksen määrää harkittaessa on tehtävä arvio vahinkoa kärsineen ansiokyvystä vastaisuudessa sekä siitä, miten vahinkoa kärsineen ansiotaso olisi kehittynyt, jos kyseistä vahinkoa ei olisi tapahtunut. (Hallituksen esitys 167/2003.) Lisäksi ansionmenetyskorvauksen määräämistä ajatellessa on otettava huomioon erityinen ryhmä, jonka muodostavat sellaiset lapsena vaikeasti vammautuneet henkilöt, jotka eivät koskaan kykene normaaliin ansiotyöhön ja joilla ei ennen vahinkotapahtumaa ole vielä ollut ammattisuunnitelmia (Hallituksen esitys 167/2003). Vahingonkorvauslain 5. luvun 2 b koskee alle 18-
16 16 vuotiaiden vaikeasti vammautuneiden ja sen vuoksi työkykynsä menettäneiden ansionmenetyskorvausta (Virtanen 2011, 414) Kipu ja särky sekä muu tilapäinen haitta Vahingonkorvauslain mukaan henkilövahinkoa kärsinyt voi saada korvausta myös kivusta ja särystä sekä muusta tilapäisestä haitasta. Vahingonkorvauslain 5. luvun 2 c :n 1. momentin mukaan kivusta ja särystä sekä muusta tilapäisestä haitasta määrätään korvaus ottamalla huomioon erityisesti henkilövahingon laatu ja vaikeusaste, sen edellyttämän hoidon laatu ja kestoaika sekä haitan kestoaika. Hallituksen esityksen 167/2003 mukaan kivulla ja säryllä tarkoitetaan fyysistä tai psyykkistä äkillistä tai jatkuvaa vamman aiheuttamaa epämiellyttävyyden tunnetta. Kipu on katsottu hetkelliseksi ja vahinkotapahtumaan sidotuksi, kun taas säryllä tarkoitetaan vahingosta aiheutuvaa jatkuvampaa kiputilaa (Virtanen 2011, 431). Tilapäisenä haittana pidetään sellaisia vammoja, sairauksia tai muita terveydentilan häiriöitä, jotka ovat parantuneet korvauksen määräämishetkellä tai joiden odotetaan parantuvan. Vahingonkorvauslain esitöissä on katsottu, että tilapäinen haitta ilmenee usein kipuna ja särkynä. (Virtanen 2011, 432.) Tuomioistuimet arvioivat kipua, särkyä ja tilapäistä haittaa henkilövahinkoasiain neuvottelukunnan suositusten pohjalta. Suositusten lähtökohtana on lääketieteellinen arvio siitä, minkälaista kipua ja särkyä tietynlainen vamma voi aiheuttaa. Korvausta kivusta ja särystä määrättäessä voidaan ottaa huomioon myös vamman hoidosta aiheutuneet kiputilat, joita ovat esimerkiksi leikkauksista tai muista hoitotoimenpiteistä aiheutuva kipu. Jos vamman aiheuttamat kivut ja säryt pahenevat ilman ulkopuolista syytä, korvausta voidaan korottaa jälkikäteen. Tämä on kuitenkin melko harvinaista ja tulee kysymykseen lähinnä silloin, kun alkuperäinen arvio kivusta ja särystä on osoittautunut liian alhaiseksi. (Virtanen 2011, )
17 Pysyvä haitta Henkilövahingon kärsineellä on oikeus saada korvausta pysyvästä haitasta. Vahingonkorvauslain 5. luvun 2 c :n 2. momentin mukaan pysyvästä haitasta määrätään korvaus ottamalla huomioon henkilövahingon laatu ja vaikeusaste sekä vahinkoa kärsineen ikä. Korvausta korottavana tekijänä voidaan lisäksi ottaa huomioon henkilövahingosta vahinkoa kärsineelle aiheutunut elämänlaadun erityinen heikentyminen. Pysyvässä haitassa on kyse vauriosta, häiriöstä ja hankaluudesta, jotka henkilövahinko aiheuttaa. Se heikentää vahingonkärsijän elämänlaatua pysyvästi esimerkiksi alentamalla toimintakykyä. Pysyvän haitan korvaamista ei kuitenkaan saa sekoittaa pysyvän työkyvyttömyyden aiheuttamaan ansion tai tulon menetykseen. (Ståhlberg & Karhu 2013, 418.) Pysyvän haitan korvaamisessa on kyse aineettoman vahingon korvaamisesta eli tarkoituksena on kompensoida niitä vahinkoja, joita vahingonkärsijälle aiheutuu epämiellyttävistä aistimuksista, ulkonäöllisistä menetyksistä ja normaalien elinmahdollisuuksien estymisestä (Ståhlberg & Karhu 2013, 418). Korvattavia pysyviä haittoja voivat olla esimerkiksi kasvoista selvästi erottuva arpi, jolloin puhutaan kosmeettisesta haitasta, tai jonkin ruumiinosan menetys. Vaikka jonkin ruumiinosan menetys voidaan korjata esimerkiksi proteeseilla, rekonstruktioilla tai muilla toimenpiteillä, se ei sulje pois vahingonkärsijän oikeutta korvaukseen. (Virtanen 2011, ) Kärsimys Vahingonkorvauslain 5. luvun 6. :n mukaan oikeus korvaukseen loukkauksen aiheuttamasta kärsimyksestä on sillä: 1) jonka vapautta, rauhaa, kunniaa tai yksityiselämää on rangaistavaksi säädetyllä teolla loukattu; 2) jota on rangaistavaksi säädetyllä teolla syrjitty; 3) jonka henkilökohtaista koskemattomuutta on tahallaan tai törkeästä huolimattomuudesta vakavasti loukattu;
18 18 4) jonka ihmisarvoa on tahallaan tai törkeästä huolimattomuudesta vakavasti loukattu muulla, 1 3 kohdassa tarkoitettuihin loukkauksiin verrattavalla tavalla. Korvaus määrätään sen kärsimyksen perusteella, jonka loukkaus on omiaan aiheuttamaan ottaen erityisesti huomioon loukkauksen laatu, loukatun asema, loukkaajan ja loukatun välinen suhde sekä loukkauksen julkisuus. Hallituksen esityksen mukaan kärsimyksellä tarkoitetaan henkistä kärsimystunnetta, jonka ei tarvitse muodostaa lääketieteellisesti todettavissa olevaa psyykkisen terveydentilan häiriötä (Hallituksen esitys 167/2003). Kärsimyksen aiheutumisesta ei tarvita näyttöä, vaan pelkkä teon luonne riittää korvauksen perusteeksi. Kärsimyskorvauksen saaminen ei myöskään edellytä, että rikoksen uhrille olisi samalla rikoksella aiheutettu henkilövahingoksi luokiteltavaa vahinkoa. (Hallituksen esitys 167/2003.) Oikeuskäytännössä vapauteen kohdistuvina rikoksina on pidetty rikoslain 25. luvussa rangaistavaksi säädettyjen vapauteen kohdistuvien rikosten ohella myös esimerkiksi seksuaalirikoksia, yksityiselämän loukkausta, murhan ja tapon yritystä, törkeää pahoinpitelyä ja törkeää petosta, johon sisältyy pakottaminen. Kaikki henkilöön kohdistuvat rikokset eivät kuitenkaan oikeuta kärsimyskorvaukseen. Hallituksen esityksessä mainitaan, että esimerkiksi vakiintuneen oikeuskäytännön mukaan pahoinpitelyn uhrilla ei ole oikeutta saada korvausta kärsimyksestä vahingonkorvauslain 5 luvun 6. :n nojalla. (Hallituksen esitys 167/2003.) Korkeimman oikeuden ratkaisussa 2012:74 päädyttiin siihen, että B:llä oli oikeus korvaukseen kärsimyksestä vahingonkorvauslain 5 luvun 6. :n 1. momentin 1. kohdan nojalla siitä huolimatta, että A tuomittiin perusmuotoisesta pahoinpitelystä. Tässä tapauksessa A oli lyönyt B:tä nyrkillä päähän ja vartaloon useita kertoja, syöttänyt B:lle mäntysuopasaippuaa, suihkuttanut B:n päälle vettä ja pitänyt B:tä rinnuksista kiinni. Korkein oikeus katsoi, että B:n kunniaan kohdistunut loukkaus oli ollut laadultaan ja kestoltaan sellainen, että se oli objektiivisesti arvioiden ollut omiaan aiheuttamaan kärsimystä. Tähän arvioon Korkein oikeus päätyi sillä perusteella, että veden suihkuttaminen ja erityisesti mäntysuovan syöttäminen olivat merkinneet sellaista B:n alistamista, joka tyypillisesti aiheuttaa ja jonka voitiin arvioida tässäkin tapauksessa aiheuttaneen nöyryytyksen ja häpeän tunteena ilmennyttä kärsimystä. Korkein oikeus katsoi, ettei B:n henkilökohtaista koskemattomuutta ollut vahingonkor-
19 19 vauslain 5 luvun 6. :n 1. momentin 3 kohdassa tarkoitetuin tavoin taikka ihmisarvoa säännöksen 4 kohdassa tarkoitetuin tavoin vakavasti loukattu. (Korkein oikeus 2012:74.) 4.3 Korvattavat esinevahingot Vahingonkorvauslain 5. luvun 5 :n mukaan esinevahinkona on korvattava esineen korjauskustannukset ja vahingosta aiheutuneet muut kulut sekä arvonalennus taikka tuhoutuneen tai hukatun esineen arvo ja lisäksi tulojen tai elatuksen vähentyminen. Esinevahinkokorvausta arvioitaessa on huomioitava, onko esine rikkoutunut korjauskelvottomaksi tai tuhoutunut, vai voidaanko esine vielä korjata. Yksinkertaisin tilanne on silloin, kun esine on uusi eikä se ole vielä menettänyt arvoaan. Tällöin tuhoutuneen esineen tilalle ostetaan uusi samanlainen esine. Usein tilanne on kuitenkin monimutkaisempi, jolloin esinevahingon korvausmäärä riippuu siitä, mitä periaatteita kulloisessakin tapauksessa sovelletaan. Valinta voidaan tehdä myyntiarvon, käyttöarvon, jälleenhankinta-arvon, päivänarvon tai tuottoarvon välillä. Korvausmäärä muodostuu usein useista eri eristä eli esimerkiksi esineen arvon lisäksi joudutaan korvaamaan muita kuluja taikka ansion tai tuoton menetystä. (Ståhlberg & Karhu 2013, ) Siitä, kenellä on oikeus esineeseen kohdistuneen vahingon korvaukseen, ei säädetä laissa. Omistajalla on kokonaisvaltaisin ja välittömin esineeseen kohdistuva oikeus, jolloin hänellä on myös oikeus saada vahingonkorvauksia esinevahingon johdosta. Vahingonkorvauslain valmistelun lähtökohtana on ollut, että välillinen eli muulle kuin oikeudenhaltijalle aiheutunut vahinko korvataan vain poikkeustapauksissa. (Ståhlberg & Karhu 2013, ) 4.4 Korvattavat puhtaat varallisuusvahingot Korvattavia vahinkoja ovat myös sellaiset taloudelliset vahingot, jotka eivät ole yhteydessä henkilö- tai esinevahinkoihin, jos ne on aiheutettu julkista valtaa käyttäen tai rikoksella teolla taikka jos korvaamiseen on erittäin painavia syitä (Vahingonkorvauslaki 5. luku 1. ). Puhtaan varallisuusvahingon korvauksen kohteena on pelkästään taloudellinen asema, joka on huonontunut vahingon-
20 20 teon takia. Tällainen taloudellisen aseman huonontuminen on osoitettavissa vain rahamäärän avulla, joten kun vahingon tapahtumien kuten liikevaihdon väheneminen todistetaan, samalla tulee todistetuksi myös vahingon rahallinen suuruus. Korvausmäärä saadaan, kun arvioidaan, mikä taloudellinen tilanne olisi ollut ilman vahinkoa ja saadusta arvosta vähennetään se, mikä tilanne on vahingonteon johdosta. Tällaisen vahingon näyttäminen toteen voi olla hankalaa, jolloin tuomioistuin joutuu turvautumaan oikeudenkäymiskaaren 17. luvun 6. :ssä mainittuun arvioon kohtuuden mukaan. (Ståhlberg & Karhu 2013, ) 5 KORVATTAVAN VAHINGON MÄÄRÄ Virtanen (2011, 374) kertoo korvattavan vahingon olevan tavallisesti pitkälti tosiasiakysymys. Tämä tarkoittaa sitä, että vahinkoa kärsineen on osoitettava, minkälaista vahinkoa ja miten paljon hän on kärsinyt. Mitään taulukkokorvauksia ei yleensä ole, jolloin korvauksen määrä jää tuomioistuimen arvioitavaksi. (Virtanen 2011, 374.) Tuomioistuin ei kuitenkaan saa tuomita muuta tai enempää kuin asianosainen on vaatinut (Oikeudenkäymiskaari 24. luku mom.) eikä myöskään vähempää kuin vastaaja on myöntänyt tai hyväksynyt. Tuomioistuin käyttää usein esimerkiksi kivun ja säryn sekä pysyvän haitan ja vian arvioinnissa hyväksi valtioneuvoston asettaman liikennevahinkolautakunnan laatimia taulukoita tai henkilövahinkoasiain neuvottelukunnan laatimia suosituksia, jotka molemmat perustuvat lääketieteelliseen arviointiin. (Virtanen 2011, ) Vahingonmäärän arviointi saattaa loppujen lopuksi pelkistyä Virtasen (2011, 375) mukaan näyttökysymykseksi, sillä vahingot ovat aina yksilöllisiä, esimerkiksi pääkaupunkiseudulla vahinko on usein suurempi, sillä korjauskustannukset ovat suuremmat kuin muualla. Korvausta on arvioitava jokaisessa tapauksessa erikseen. Vahingonkärsineen on siis toteennäytettävä ja esitettävä jonkinlainen selvitys, miten suuresta vahingosta on rahamääräisesti kyse. Virtanen (2011, 376) kertoo, että kaikella esitetyllä näytöllä voi olla jokin merkitys tuomioistuimen ratkaisuun. Oikeudenkäymiskaaren 17. luvun 6. :n mukaan tuomioistuin voi arvioida vahingon kohtuuden mukaan, jos vahingonmäärästä ei ole saatavissa näyttöä tai se on vaikeasti esitettävissä. Tämän takia vahingonkärsineen ei aina tarvitse esittää täydellistä näyttöä vahingosta, mutta se
21 21 ei kuitenkaan oikeuta häntä jättämään näyttöä kokonaan esittämättä. Jos vastaaja kiistää asianomistajan osoittaman korvausmäärän, näyttötaakka siirtyy paljolti kiistäjälle. (Virtanen 2011, ) 6 KORVAUSVAATIMUSTEN KÄSITTELY RIKOSPROSESSIN ERI VAIHEISSA Asianomistajan kannalta usein tärkein asia on oikeus vaatia rikoksen johdosta vahingonkorvausta tai esittää rikokseen perustuva muu yksityisoikeudellinen vaatimus. Muita yksityisoikeudellisia vaatimuksia rikosprosessissa voivat olla esimerkiksi esineen palauttamista, loukatun olotilan ennalleen palauttamista eli ennallistamista sekä oikeustoimen pätemättömäksi toteamista koskevat vaatimukset. (Jokela 2012, 328.) Vahingonkorvausvaatimukset ja muut yksityisoikeudelliset vaatimukset voidaan esittää rikosprosessin yhteydessä tai erillisellä siviilikanteella, mutta käytännössä ne käsitellään usein rikosasian syytteen kanssa samassa oikeudenkäynnissä. Tätä kutsutaan adheesio- eli liitännäisperiaatteeksi, jolloin se rikosprosessiin sovellettuna merkitsee siis sitä, että syyteasian yhteydessä voidaan esittää myös kaikki muut rikolliseen tekoon perustuvat tai siitä johtuvat vaatimukset. Myös muukin kuin asianomistaja voi esittää rikoksesta johtuvan yksityisoikeudellisen vaatimuksen, esimerkiksi vakuutusyhtiö voi vaatia rikosasian vastaajan velvoittamista korvaamaan sille sen asianomistajalle maksetun korvauksen. (Jokela 2012, , 333.) 6.1 Esitutkinta Esitutkintaviranomaisen on tarpeen vaatiessa ilmoitettava asianomistajalle joko ilmoituksen vastaanottovaiheessa tai kuulustelussa, että tällä on oikeus esittää yksityisoikeudellisia vaatimuksia. Vaatimukset selvitetään esitutkinnassa, mikäli asianomistaja on ilmoittanut haluavansa, että syyttäjä ajaa hänen vaatimuksiaan. Esitutkinnassa on selvitettävä, mitä ja minkälaista vahinkoa asianomistajalle on aiheutunut rikoksesta. Vahinkojen selvittämisen jälkeen syyttäjä ratkaisee, ottaako hän asianomistajan vaatimukset ajettavakseen. (Helminen, Lehtola & Virolainen 2005, )
22 22 Mikäli asianomistaja haluaa, että syyttäjä ajaa hänen yksityisoikeudellista vaatimustaan, hän voi esittää siitä pyynnön kirjallisesti tai suullisesti esitutkinnassa. Asianomistaja voi myös ilmoittaa itse ajavansa vaatimustaan. Kummassakin tapauksessa asiasta tehdään merkintä asianomistajan kuulustelupöytäkirjaan tai pöytäkirjan merkintäosaan. (Helminen ym. 2005, 214.) 6.2 Syyttäjä korvausvaatimuksen ajajana Asianomistajan pyynnöstä syyttäjän on vireille panemansa syyteasian yhteydessä ajettava rikokseen perustuvaa asianomistajan yksityisoikeudellista vaatimusta rikosasian vastaajaa vastaan, jos se voi tapahtua ilman olennaista haittaa eikä vaatimus ole ilmeisen perusteeton. Jos syyttäjä ei ota ajaakseen asianomistajan yksityisoikeudellista vaatimusta, hänen on ilmoitettava siitä asianomistajalle noudattaen, mitä 1 luvun 9 :n 1 momentissa säädetään. (Laki oikeudenkäynnistä rikosasioissa 3. luku mom.). Asianomistajan on esitettävä vaatimusten ajamista koskeva pyyntö esitutkinnassa tai syyttäjälle. Samalla hänen on ilmoitettava seikat, joihin vaatimus perustuu (Laki oikeudenkäynnistä rikosasioissa 3. luku mom.). Vaikka laissa puhutaan vain asianomistajan vaatimuksen ajamisesta, tarkoitetaan siinä myös niitä tahoja, joille asianomistajan oikeus on siirtynyt. Tällaisia tahoja ovat esimerkiksi kuolin- tai konkurssipesät. Vaatimus ei saa olla ilmeisen perusteeton. Ilmeisen perusteettomuus on usein syynä siihen, miksi asianomistajan korvausvaatimusten selvittäminen jää asianomistajan syyttäjälle tekemästä pyynnöstä huolimatta käräjäoikeuden tehtäväksi. Jos syyttäjä ei ota vaatimusta ajaakseen pyynnöstä huolimatta, asianomistaja voi ottaa yhteyttä valtakunnansyyttäjänvirastoon ja pyytää, että valtakunnansyyttäjä määräisi paikallissyyttäjän ajamaan hänen yksityisoikeudellista vaatimustaan. (Jokela 2012, ) 6.3 Korvausvaatimusten käsittely käräjäoikeudessa Korvausvaatimusten käsittelyn merkittävin vaihe lienee niiden käsittely käräjäoikeudessa. Asianomistajan on pystyttävä toteennäyttämään kärsimänsä vahinko mahdollisimman hyvin, jotta tuomioistuimen ei tarvitse arvioida kärsittyä
23 23 vahinkoa ja asianomistaja saisi täyden korvauksen periaatteen mukaisen korvauksen. Tuomioistuimen antamasta tai julistamasta tuomiosta selviää, mikä osa tai määrä asianomistajan korvausvaatimuksista määrätään maksettavaksi. Tuomiota asianomistaja tarvitsee hänelle maksettavien korvausten perimiseen. (Virtanen 2011, ) Korvausvaatimusten käsittely ennen pääkäsittelyä Syyttäjän ajama asianomistajan korvausvaatimus tulee vireille tuomioistuimessa syyttäjän toimittamalla haastehakemuksella, josta ilmenevät asianomistajan yksityisoikeudelliset vaatimukset. Kun syyttäjä päättää ajaa asianomistajan korvausvaatimuksia, tuomioistuin ei enää tiedustele niitä asianomistajalta itseltään. Asianomistajaa ei myöskään kutsuta pääkäsittelyyn henkilökohtaisesti, ellei siihen ole muita syitä kuten asianomistajan rangaistusvaatimus, jota syyttäjä ei aja. Tuomioistuin voi kuitenkin ilmoittaa asianomistajalle kirjeitse pääkäsittelyn ajankohdan. (Valtakunnansyyttäjänvirasto 2013; Jokela 2012, ) Jos asianomistaja on ilmoittanut esitutkinnassa halukkuutensa ajaa itse korvausvaatimuksiaan tai syyttäjä ei ota niitä ajettavakseen, käräjäoikeus tiedustelee asianomistajalta kirjallisesti tämän mahdollisia korvausvaatimuksia. Kirjallisen vaatimuksen toimittamispyyntö annetaan asianomistajalle tiedoksi todisteellisesti, jotta lain oikeudenkäynnistä rikosasioissa 3. luvun momentin mukainen uhka vaatimuksen tutkimatta jättämisestä olisi voimassa. Todisteellisia tiedoksiantotapoja ovat tiedoksianto postitse saantitodistusta vastaan tai vastaanottotodistusta käyttäen taikka haastemiehen toimittama tiedoksianto. Tuomioistuin voi myös käyttää puhelinta tai muuta soveltuvaa tiedonvälitystapaa esimerkiksi sähköpostia kehottaakseen asianomistajaa toimittamaan vaatimuksensa. Myös asianomistaja saa toimittaa puhelinta tai muuta soveltuvaa tiedonvälitystapaa käyttäen vaatimuksensa tuomioistuimeen. (Jokela 2008, ) Kirjallisen vaatimuksen toimittamispyynnössä asianomistajalle on asetettu jokin määräpäivä, johon mennessä vaatimuksen tulee olla tuomioistuimella. Haaste vastaajalle annetaan usein vasta kirjallisen vaatimuksen saavuttua tuomioistuimeen. Tämän menettelyn avulla tuomioistuin voi valmistautua
24 24 myös vaatimusten osalta pääkäsittelyyn. Asianomistajan korvausvaatimukset lähetetään tiedoksi myös vastaajalle haasteen yhteydessä, jolloin vastaaja voi valmistautua vastaamaan asianomistajan vaatimuksiin. (Jokela 2008, 273.) Korvausvaatimusten käsittely pääkäsittelyssä Kun syyttäjä ajaa asianomistajan yksityisoikeudellisia vaatimuksia, hän esittää pääkäsittelyssä vaatimukset ja ne seikat, jotka asianomistaja on ilmoittanut esitutkinnassa tai syyttäjälle vaatimuksensa perusteeksi. Vaikka syyttäjä ei vastaa siviilivaatimuksen menestymisestä, hänen on kuitenkin pyrittävä toimimaan niin, ettei asianomistajan vaatimusta hylätä aiheettomasti. Syyttäjällä on myös oikeus esittää muuta kuin asianomistajan ilmoittamaa näyttöä. Syyttäjän ajaessa asianomistajan yksityisoikeudellisia vaatimuksia, asianomistajan ei tarvitse erikseen esittää pyyntöä muutoksen hakemisesta syyttäjälle. (Valtakunnansyyttäjänvirasto 2013.) Laissa oikeudenkäynnistä rikosasioissa 6. luvun 7 :ssä määritellään pääkäsittelyn etenemisjärjestys. Asianomistaja itse tai hänen avustajansa esittävät omat vaatimuksensa lyhyin perusteluin syyttäjän jälkeen. Vastaaja kertoo oman kantansa vaatimuksiin, jonka jälkeen syyttäjä ja asianomistaja perustelevat tarkasti omat näkemyksensä asiasta. Todistelu otetaan vastaan vastaajan lausuman jälkeen. Lopuksi asianosaiset esittävät omat loppulausuntonsa sekä käsityksensä vastaajan syyllisyydestä ja seuraamuksista. (Laki oikeudenkäynnistä rikosasioissa 6. luku 7..) Asianomistajan korvausvaatimukset voidaan tutkia asiassa esitetyn selvityksen pohjalta, jos hän jää pois pääkäsittelystä asianmukaisesta kutsusta huolimatta. Asianomistaja voi tietyin edellytyksin esittää ilman haastetta vastaajaa vastaan rikokseen perustuvia yksityisoikeudellisia vaatimuksia. Tämän kaltainen menettely edellyttää tuomioistuimen suostumusta. Asianomistaja voi vielä pääkäsittelyssäkin esittää vaatimuksia, jos tuomioistuin suostuu siihen, eikä vaatimusten esittäminen vaaranna pääkäsittelyä. (Jokela 2012, )
25 Korvausvaatimusten käsittely pääkäsittelyn jälkeen Alioikeuden tuomioon ja tuomittuihin korvauksiin voi hakea muutosta ylemmältä oikeusasteelta. Asianosaisen, joka haluaa hakea muutosta ratkaisuun, on ilmoitettava tyytymättömyyttä viimeistään seitsemäntenä päivänä siitä päivästä, jona käräjäoikeuden ratkaisu julistettiin tai annettiin (Oikeudenkäymiskaari 25. luku 5. ). Tämän lisäksi hänen on tehtävä valitus määräajassa, joka on 30 päivää siitä päivästä, jona käräjäoikeuden ratkaisu julistettiin tai annettiin (Oikeudenkäymiskaari 25. luku 12. ). Myöhässä saapunutta valitusta ei tutkita. Jos tuomiosta ei ilmoiteta tyytymättömyyttä, se tulee lainvoimaiseksi tyytymättömyyden ilmoittamisen määräajan jälkeen. Jos tyytymättömyyttä on ilmoitettu, mutta valitusta ei ole siitä huolimatta tehty, tuomio tulee lainvoimaiseksi valitusajan (30 päivän) kuluttua. Hovioikeuden tuomio puolestaan tulee lainvoimaiseksi, kun tuomion antamisesta on kulunut 60 päivää, eikä kukaan ole hakenut valituslupaa korkeimmalta oikeudelta. Ylimmän oikeusasteen tuomio on heti lainvoimainen. (Jokela 2008, 653.) Lainvoimaisesta tuomiosta lähetetään asianomistajalle oikeaksi todistettu jäljennös, jonka avulla hän voi periä vastaajalta korvauksia. Asianomistaja voi sopia maksujärjestelyistä rikoksentekijän kanssa tai antaa perimisen ulosottomiehen hoidettavaksi. Korvausten saaminen kuitenkin edellyttää asianomistajan omaa aktiivisuutta eikä esimerkiksi tuomioistuin hoida perimistä asianomistajan puolesta. Jos rikoksentekijä osoittautuu varattomaksi, eikä häneltä saada perittyä kaikkia asianomistajalle kuuluvia korvauksia, asianomistaja voi hakea korvausta Valtiokonttorilta. Valtio korvaa joitakin rikoksella aiheutettuja vahinkoja, ja korvaukset perustuvat rikosvahinkolakiin. Pääasiassa korvattavia vahinkoja ovat henkilövahingot ja kärsimys. Korvausta on haettava kolmen vuoden kuluessa annetusta lainvoimaisesta tuomiosta. (Oikeus.fi.) 7 OIKEUSPOLIITTISEN TUTKIMUSLAITOKSEN TEKEMÄ TUTKIMUS RIKOSPRO- SESSISTA VÄKIVALTARIKOSTEN UHRIEN NÄKÖKULMASTA Oikeuspoliittisen tutkimuslaitoksen tekemässä kyselyssä vuonna 2014 selvitettiin väkivaltarikosten uhrien tyytyväisyyttä rikosprosessiin. Kyselylomake lähetettiin lievän pahoinpitelyn, pahoinpitelyn, törkeän pahoinpitelyn (Rikoslaki 21. luku 5 7 ) tai henkirikoksen yrityksen (Rikoslaki 21. luku 1 3 ) kohteiksi